Užívanie vitamínu E v dávke 200 i.u. počas prvých týždňov tehotenstva.
Dobrý deň , chcela by som sa opýtať, či je vhodné užívať v prvých týždňoch tehotenstva vitamín E v dávke 200 i.u., 134 mg. Ďakujem.
Dobrý deň,
ďakujeme za Vašu otázku.
Počas tehotenstva je odporúčaná denná dávka vitamínu E približne 10 -15 mg. Z tohto dôvodu Vám užívanie vitamínu E v sile 200 IU (134,0 mg ) neodporúčam, pokiaľ Vám jeho užívanie neschválil a neindikoval Váš ošetrujúci lekár.
Vhodnejšou voľbou je užívanie kombinovaných prípravkov určených pre tehotné ženy (napríklad Femibion 1), ktoré okrem kyseliny listovej obsahujú aj ďalšie dôležité zložky (v tomto prípade aj vitamín E). Tieto prípravky sú vyvinuté tak, aby pokryli výživové potreby matky i plodu bezpečnou a vyváženou formou.
Prajem Vám všetko dobré.
S pozdravom
PharmDr. Patrícia Čečková